വെല്ലുവിളിച്ച് മുല്ലപ്പള്ളിയും സുധീരനും പ്രതിഷേധം പൊട്ടിത്തെറിയിലേക്ക് തിരുവനന്തപുരം കെ സുധാകരനെ കെപിസിസി പ്രസിഡന്റാക്കിയതോടെ പുകഞ്ഞു തുടങ്ങിയ പ്രതിഷേധം പൊട്ടിത്തെറിയിലേക്ക്. പ്രസിഡന്റുസ്ഥാനത്തേക്ക് മത്സരിക്കുമെന്ന് പ്രഖ്യാപിച്ച കെ സുധാകരന് നടത്താനൊരുങ്ങുന്ന പുനഃസംഘടനയെ പരസ്യമായി വെല്ലുവിളിച്ച് മുന്പ്രസിഡന്റുമാരായ മുല്ലപ്പള്ളി രാമചന്ദ്രനും വി എം സുധീരനും രംഗത്തെത്തി. പുനഃസംഘടന അധാര്മികമാണെന്ന് മുല്ലപ്പള്ളി തുറന്നടിച്ചു. സുധാകരന്റെ ആരാധകവൃന്ദമായ കെ എസ് ബ്രിഗേഡിന് ഫാസിസ്റ്റ് സ്വഭാവമാണെന്ന് സുധീരനും പ്രതികരിച്ചു. ഹൈക്കമാന്ഡ് പലതവണ ഇടപെട്ടെങ്കിലും സുധാകരനോടുള്ള എതിര്പ്പ് അവസാനിപ്പിക്കില്ലെന്ന ഉറച്ച നിലപാടിലാണ് ഗ്രൂപ്പുകള്. പുനഃസംഘടനയ്ക്ക് എതിരെ എ, ഐ ഗ്രൂപ്പുകളും ഹൈക്കമാന്ഡിന് പരാതി നല്കാന് ഒരുങ്ങുകയാണ്. സുധാകരന് പറയുന്ന സെമികേഡറിനെക്കുറിച്ച് അറിയില്ലെന്ന് യുഡിഎഫ് കണ്വീനര് എം എം ഹസ്സന് ആവര്ത്തിച്ചു. സുധാകരന് മറുപടി പൊതുസമൂഹം നല്കും : മുല്ലപ്പള്ളി രാമചന്ദ്രന് സംഘടനാ തെരഞ്ഞെടുപ്പ് പ്രഖ്യാപിച്ച് കഴിഞ്ഞാല് പുനഃസംഘടന നടത്തുന്നത് അധാര്മികമാണെന്നും കെ സുധാകരന് കെപിസിസി പ്രസിഡന്റായിരിക്കുമ്ബോഴുള്ള തെരഞ്ഞെടുപ്പിന്റെ വിശ്വാസ്യത ജനം വിലയിരുത്തുമെന്നും മുല്ലപ്പള്ളി രാമചന്ദ്രന് വ്യക്തമാക്കി. ഇന്നേവരെ ആരോടും വൈരാഗ്യ ബുദ്ധിയോടെ പെരുമാറിയിട്ടില്ല. പരമാവധി മൗനം പാലിക്കാനാണ് ശ്രമിക്കുന്നത്. മൗനം വാചാലമാണെന്ന് സമൂഹത്തിന് അറിയാം. സുധാകരന് മറുപടി പൊതുസമൂഹം നല്കും. പ്രസിഡന്റാകാന് മത്സരിക്കുന്ന ആള് സംഘടനാ തെരഞ്ഞെടുപ്പ് നടത്തുന്നത് വിശ്വാസ്യത തകര്ക്കുമെന്നും മുല്ലപ്പള്ളി പറഞ്ഞു. കെ എസ് ബ്രിഗേഡിന് ഫാസിസ്റ്റ് സ്വഭാവം : വി എം സുധീരന് കെപിസിസി അധ്യക്ഷന് കെ സുധാകരന്റെ ആരാധകവൃന്ദമായ കെ എസ് ബ്രിഗേഡ് ഫാസിസ്റ്റ് സ്വഭാവത്തോടെയാണ് പ്രവര്ത്തിക്കുന്നതെന്ന് വി എം സുധീരന് പറഞ്ഞു. സുധാകരനെ എതിര്ക്കുന്നവരെ തേജോവധം ചെയ്യുന്നതാണ് കെ എസ് ബ്രിഗേഡിന്റെ രീതി. കെപിസിസി അധ്യക്ഷന്, പദവിക്ക് ചേരാത്ത പ്രവര്ത്തനം അവസാനിപ്പിക്കണമെന്നും സ്വകാര്യചാനല് പരിപാടിയില് സുധീരന് പറഞ്ഞു. പരസ്യപ്രസ്താവന പാടില്ലെന്നുപറഞ്ഞ സുധാകരന്തന്നെ അത് ലംഘിച്ചു. മുന്ഗാമികളെ നിന്ദിക്കുന്നത് അദ്ദേഹം ഇപ്പോള് ഇരിക്കുന്ന കസേരയുടെ അന്തസ്സിന് ചേര്ന്നതല്ലെന്നും സുധീരന് പറഞ്ഞു.